hu hu hu en hu hu hu hu hu hu ceb hu hu hu hu hu hu be ko hu hu hu hu hu hu hu en hu hu hu hu hu en hu en sl hu hu hu en hu hu hu en hu hu hu de en hu hu hu hu hu hu hu hu hu hu hu hu hu hu hu hu en hu en hbs_lat en
Tíz gólos győzelem a Pécs ellen – Agrofeed ETO – UNI Győr
Új termékek a Shopban – Webáruház
AGROFEED ETO UNI GYŐR – HomeKezdőlap
Egy gyengébb első félidőt sokkal összeszedettebb második követett, így nem volt kérdés a két pont megszerzése.
A mérkőzést a Paár, Bodócs, Sokoray, Goór, Németh, Nagy sorral kezdte csapatunk, a kapuban Kimmellel. Első találatunkat Paár szerezte, azonban ezt követően két labdát is eladtunk, így a 4. percben 1-2-es állást mutatott az eredményjelző. Nagy hétméteresből lőtt góljával és Németh közbelövésével újabb találatokat szereztünk, azonban ellenfelünk 3-6-os vezetésre tett szert a 10. percre. Három gyors góllal felzárkóztunk (12. perc 6-6), azonban a pécsiektől két gyors gólt kapva már 6-8 volt az állás. Kovácsovics László időt kért, mikor ellenfelünk emberhátrányba került és teljesen új sorral érkezett vissza csapatunk a pályára. Győri-Dani, Mátés, Ásványi és Sövegjártó kaptak játéklehetőséget. Három Mátés találattal és Paár góljával a 21. percben átvettük a vezetést, majd Sövegjártó is a vendégek kapujába bombázott, így már kétgólos előnyben voltunk (22. perc 11-9). Azonnal időt kért a vendégek vezetőedzője, mely után sikeres támadást vezettek, de gyorsan emberhátrányba kerültek. Nagy hétméteresből szerzett góljával tartottuk előnyünket, az emberelőnyeinket viszont nem használtuk ki, nehezen találtuk a gólhelyzeteket. A félidő utolsó találatát Mátés neve mellé könyvelhettük el, így a félidei eredmény: 14-14.
A második játékrészre a Paár, Czene, Sokoray, Goór, Sövegjártó, Nagy sort küldte pályára Kovácsovics László, a kapuban továbbra is Décsivel. Első hétméteresünket nem tudta gólra váltani Nagy,  azonban a vezetést így is meg tudtuk szerezni Goór találatával. Czene és labdaszerzését követően Paár is gólt szerzett,  így a 36. percre megléptünk három góllal. Ismét vendég időkérés következett, de Czenét és Sokorayt ezt követően sem tudták megállítani, tartottuk három gólos előnyünket (40. perc 22-19). A kapuban ekkor már Takács állt, elöl pedig ezúttal Ásványi szerzett emberhátrányból gólt (44. perc 24-20). Takács védéseinek köszönhetően a következő percekben folyamatosan növeltük előnyünket, még úgy is, hogy több mint négy percig nem tudtunk gólt szerezni. A gólcsendnek Kovácsovics László időkérése vetett véget, Mátés bombázott a kapuba egy hosszabb támadásunk végén (50. perc 27-22). A vendégek nyitott védekezéssel próbáltak labdát szerezni, azonban Németh ebből a helyzetből is gólt szerzett. Gyors középkezdésből rohant ellenfelünk, a kapuban Takács pedig hárította a ziccert, majd a kipattanóból érkező lövést is védeni tudta (4 védés 50%). Bodócs labdaszerzését követően Pápai is feliratkozott a gólszerzők listájára, ezzel a találattal már hét gólos előnyünk volt (56. perc 30-23). Paár és Mátés gólját követően a tíz gólos különbséget egy újabb Pápai találattal szereztük meg. Az i-re a pontot Mátés tehette fel, aki a mérkőzés utolsó találatával megkoronázta a mai teljesítményét is. A végeredmény: 34-24.
Kovácsovics László: “Egy félidei jó teljesítmény is elég volt hazai pályán. Remélem tudjuk folytatni a pozitív sormintát.”
AGROFEED ETO-UNI Győr – Pécsi VSE 34 – 24   /14-14/
Agrofeed ETO-UNI Győr: Décsi (2 védés 20%), TAKÁCS (5 védés 50%), Kimmel (3 védés 21%), BODÓCS, SOKORAY 3, Győri-Dani, Goór 1, Barnyák, Ásványi 1, Nagy 4, CZENE 3, Pápai 2,  MÁTÉS 10, Sövegjártó 2, PAÁR 6, Németh 2
NBI/B férfi felnőtt – nyugat XII. forduló
PLER-Budapest – AGROFEED ETO-UNI Győr
helyszín: Gyáli Sportcsarnok, Gyál
Turi Edina által|2022-01-26T10:53:53+00:002021.12.07.|NB/I B.|0 hozzászólás
Oszd meg, válassz platformot!
About the Author: Turi Edina
Beharangozó: Optimum Solar-Békési FKC – AGROFEED ETO-UNI Győr
Beharangozó: Optimum Solar-Békési FKC – AGROFEED ETO-UNI Győr
Ismét továbbjutottunk a Magyar Kupában
Ismét továbbjutottunk a Magyar Kupában
Győrben tartottuk a két pontot
Győrben tartottuk a két pontot
Beharangozó: AGROFEED ETO-UNI Győr – Tatai AC
Beharangozó: AGROFEED ETO-UNI Győr – Tatai AC
Hagyj üzenetet Kilépés a válaszból
Jegyezze meg a nevet, emailt és webcímet ha legközelebb hozzászólok.
Close product quick view×
© Copyright 2012 - 2022 | AGROFEED ETO UNI GYŐR | Minden jog fenntartva | Powered by NeuroBIT